Angüiliformes

Os angüiliformes (Anguilliformes) son unha orde de peixes teleósteos, da superorde dos elopomorfos (Elopomorpha), caracterizados por teren o corpo de forma alongada que semella o dunha serpe, e que reúne especies tanto mariñas como de río.

Aparecen por primeira vez no rexistro fósil durante o Cretáceo medio.

O nome da orde procede do latín anguilla, que significa anguía (e que é o nome do xénero tipo, Anguilla) e o sufixo do latín científico -iformes, "en forma de"; é dicir, literalmente, "os [peixes] que teñen forma de anguía".

A orde inclúe especies de tanto valor comercial como as anguías, as moreas e os congros.

 Características 
Presentan un corpo tipicamente moi alongado, serpentiforme (morfoloxía á que debe o nome do grupo). Adoitan teren a pel núa, sen escamas, e cando as teñen son de tipo cicloide, e están embebidas na pel.Muus et al. (1988)Rodríguez Villanueva, X. L. e Xavier Vázquez (1995)

A abertura das branquias adoita ser moi estreita e desprazada no corpo cara a atrás; os maxilares posúen dentes ben formados en toda a boca. Todos teñen vexiga natatoria..

Carecen de aletas pelvianas e mesmo do esqueleto no que se basearían estas aletas. As aletas pectorais tamén faltan nalgunhas especies e, aquelas que as presentan, téñenas en posición moi alta.As aleta dorsal e anal adoitan estaren unidas á caudal, que é pequena e con raios curtos.

 Clasificación 
miniatura|250px|Congro (Conger conger).
miniatura|250px|Morea (Muraena herlena) no Aquarium Finisterrae.
Divídense en tres subordes cun total de 15 familias:ITIS.
 Suborde Anguilloidei 
 Familia Anguillidae 
 Familia Heterenchelyidae 
 Familia Moringuidae 
 Suborde Muraenoidei
 Familia Chlopsidae 
 Familia Muraenidae 
 Familia Myrocongridae
 Suborde Congroidei 
 Familia Colocongridae
 Familia Congridae 
 Familia Derichthyidae
 Familia Muraenesocidae 
 Familia Nemichthyidae 
 Familia Nettastomatidae 
 Familia Ophichthidae 
 Familia Serrivomeridae
 Familia Synaphobranchidae

 Notas 

 Véxase tamén 

 Bibliografía 
 Muus, Bent J.; Jørgen G. Nielsen; Preben Dahlstrøm e Bente O. Nyström (1998): Peces de mar del Atlántico y del Mediterráneo. Barcelona: Ediciones Omega. ISBN 84-282-1161-2.
 Nelson, Joseph S. (2006): Fishes of the World. John Wiley & Sons, Inc. ISBN 0-471-25031-7.
 Rodríguez Solórzano, Manuel; Sergio Devesa Regueiro e Lidia Soutullo Garrido (1983): Guía dos peixes de Galicia. Vigo: Editorial Galaxia. ISBN 84-7154-433-4.
 Rodríguez Villanueva, X. L. e Xavier Vázquez (1995): Peixes do mar de Galicia. (III) Peixes óseos (continuación). Vigo: Edicións Xerais de Galicia. ISBN 84-7507-870-2.

 Outros artigos 
 Anguía
 Elopomorfos
 Teleósteos

 Ligazóns externas 

 Anguilliformes  en Fauna Europaea. 
 Anguilliformes en ADW.